text: Se video: Fængsel får kirke, der også skal være forsamlingshus
  27 maj 2014 kl. 11.27
  Statsfængslet i Renbæk kan snart indvie en ny kirke, der også skal fungere som forsamlingshus og cafe.
  Det er sognepræst Claus Helsbøl fra Rømø, fast præst i fængslet, der sammen med beskæftigelsesleder Peer Bendtson fra fængslet længe har haft et haft et stort ønske om et værdigt hus, der skal åbne øjnene for de indsatte og de ansatte.
  Det er lykkedes de to at få doneret et flercifret millionbeløb fra Den A.P. Møllerske Støttefond til byggeriet af fængselskirken. Det nøjagtige beløb bliver ikke offentliggjort. 
  Det er aldrig før sket, at så stor en donation tilfalder et statsfængsel.
  Statsfængslet i Renbæk er en af de store arbejdspladser i området. 
  Der er 120 ansatte og 160 fanger.
  Byggeriet bliver færdigt til sommer.
  Se og hør Peer Bendtson fortælle om tankerne bag det hele:
  
  